cyanic-selkie/wikianc huggingface dataset:
Neve Ur
Geografi
Muslimar kalla borga Kaukab al-Hawa (arabisk for Stjerna av vinden), og krossfararane kalla ho Belvoir (fransk for vakker utsikt). Festninga vart bygd oppom dei viktigaste elvekryssingane over elva, inkludert Naharayim.
Historie
Israel ønskte å opprette ei rekkje av vernebusetnader langs Jordanelva, frå Genesaretsjøen til Beit She'an, for å verne grensa si. Neve Ur vart grunnlagd ovanom Jordanelva frå byen Tel esh-Shuneh.
Neve Ur vart grunnlagd i 1948 og først busett i 1949 av emigrantar frå Irak. Strabasane dei møtte tvang dei til å forlate kibbutzen. Dei vart erstatta av ei gruppe unge pionerar og frivillige. I 1952 kom ei gruppe emigrantar frå Ungarn og Polen og oppretta ei gruppe i Neve Ur.
Sidan kibbutzen låg ved Den grøne linja, grensa til Vestbreidda, var han særs utsett for åtak av palestinsk fedayeen i tida då Vestbreidda var okkupert av Jordan. Under utmattingskrigen vart Neve Ur råka nesten dagleg av bomber eller skyting, hovudsakleg retta mot arbeidarane på marka. I april 1991 kom ei gruppe terroristar frå Hamas seg gjennom forsvarsverket til kibbutzen og drap ein arbeidar i ein frukthage og tok livet av tre andre.
Økonomi
Kibbutzen dyrkar hovudsakleg sitrusfrukt, inkludert pompelmus, sitron, appelsin, raud grapefrukt og avl av kylling og kalkun. Kibbutzen har òg ein stor mjølkeproduksjon og ein fiskedam.
Siri Nordby
Siri Kristine Nordby er ein norsk tidlegare fotballspelar som spelte sytten sesongar, 1996-2012, og over 300 kampar for Røa Idrettslag. Ho og Kristine Edner bidrog mykje til at Røa både vart, og vart verande ein toppklubb i norsk kvinnefotball. Nordby, som fekk EM-sølv med Noreg i 2005, spelte 43 landskampar i tida 2004-11.
Rosersberg
Rosersberg er ein svensk tettstad i Sigtuna kommun i Stockholms län i landskapet Uppland. Han ligg mellom Märsta og Upplands Väsby. I 2005 hadde tettstaden 1641 innbyggjarar.
Siri Nordby
Klubbspel
Nordby starta spele for Øvrevoll Ballklubb, men bytta til Røa i 1996. Sidan spelte ho i alle år for Røa, bortsett frå ein periode då ho var med på fotballaget til University of South Florida i USA. Dei fyrste åra, då Røa klatra opp gjennom seriesystemet, var ho angrepsspelar med stor suksess.
Etter ho i 2001 kom heim frå USA vart Nordby ein stadig viktigare spelar for Røa. Ho utvikla seg som spelar, frå 2004 på midtstopparplass. Saman med stopparkollega Marit Fiane Christensen la ho grunnen for Røa sitt sikre forsvarsspel. Allereie i sin fyrste sesong som midtstoppar var Nordby med på å vinne både serien og cupen for Røa. I cupfinalen 2004 skåra ho det fyrste målet.
Frå 2009 var Nordby kaptein i Røa. I 2010-sesongen var ho heilt avgjerande for kontinuiteten i klubben, ettersom Kristine Edner, Marit Fiane Christensen og Marie Knutsen var gravide mesteparten av sesongen og Lene Mykjåland var i USA. Røa lukkast å vinne sølv i serien og gå heilt til topp i cupspelet. I 2011 markerte Nordby seg mellom anna med presise frispark då Røa vart seriemeister.
Landslagsspel
Fyrst i 2007 erobra Nordby ein fast landslagsplass. I 2008 var ho med då Noreg vart nummer fire i fotball-VM i Kina. Ho skåra sitt fyrste landslagsmål 3. mai 2008 mot Israel i sin 34. kamp for landslaget. Sidan skåra ho på straffe trøstemålet i kvartfinalen mot Brasil under sommar-OL 2008 i Beijing.
I oktober 2008 erklærte Nordby og fire andre Røa-spelarar; Marie Knutsen, Guro Knutsen, Lene Mykjåland og Marit Fiane Christensen, offentleg at dei var ferdig med landslaget. Dei uttrykte misnøye med landslagsleiinga. Bjarne Berntsen var då landslagssjef. Sidan fekk Nordby eit innbyte i ein privatlandskamp mot Finland i 2011.
Rosersberg
Attraksjonar
Rosersbergs slott blei bygd av familien Oxenstierna i perioden 1634–1638. Rosersbergs slott blei kongeleg i 1762, då det kom i Karl XIII sitt eige (då hertug). Karl XIV Johan er den siste kongen som har budd på slottet. På Rosersbergs slott overnatta òg keisar av Etiopia Haile Selassie då han vitja Sverige i 1954.
Kommunikasjon
I Rosersberg er det ein pendlartogstasjon og fleire busshaldeplassar. Følgende linjer finst:
Ostkustbanan sine firdoble spor går over til dobbeltspor sør for Rosersberg, der Arlandabanan bøyer av mot Arlanda.
Gersdorffitt
Gersdorffitt er eit metallisk tinnkvitt ertsmineral med samansetjing NiAsS.
Gersdorffitt er funne i Valbergbrotet i Kragerø i Telemark, i krystall og krystallfragment på opptil 6 cm og aggregat på opptil 15 cm. Mineralet er òg funne ved Store Sletter i Oslofjorden, Vakkerlien i Kvikne og Byrud smaragdførekomst ved Minnesund.
Det er kalla opp etter familien von Gersdorff, som var gruveeigarar i Steiermark i Austerrike på 1800-talet.
Smith Island i Sør-Shetlandsøyane
Oppdaginga av Sør-Shetlandsøyane vart først rapportert i 1819 av William Smith, som øya er kalla opp etter. Øya var kjend for både amerikanske og britiske selfangarar så tidleg som 1820 og namnet Smith har vore i bruk i over 100 år, sjølv om ho i russisk litteratur vert kalla Borodino Island.
Grensekommisjonen Fristaten/Nord-Irland (1924)
Grensekommisjonen Fristaten/Nord-Irland (1924) eller (Irish) Boundary Commision vart oppnemnd i 1924 i samsvar med artikkel 12 i den anglo-irske avtala frå 6. desember 1921 som avslutta den irske sjølvstendekrigen 1919-1921. I denne paragrafen heitte det at ein kommisjon
Smith Island i Sør-Shetlandsøyane
Det finst ingen forskingsstasjonar eller leirar på Smith Islands, og ho vert sjeldan vitja av vitskapsfolk eller fjellfolk. Det indre av øya er dominert av Imeonfjella som er opp mot 2105 meter over havet (Mount Foster). Øya vart først detaljert kartlagd av Antarctic Place-names Commission og Den militære topografiske tenesta i den bulgarske armeen.
Grensekommisjonen Fristaten/Nord-Irland (1924)
to be appointed by the British Government shall determine in accordance with the wishes of the inhabitants, so far as may be compatible with economic and geographic conditions, the boundaries between Northern Ireland and the rest of Ireland, and for purposes of the Government of Ireland Act, 1920, and of this instrument, the boundary of Northern Ireland shall be determined such as may be determined by such Commission.''
Oppnemning og kommisjonsarbeid
Kommisjonen arbeidde fram til og gjennom det meste av 1925, vitja grenseområde (både i Nord-Irland og i Fristaten) og henta inn synsmåtar på grensa og eventuell grenseendring. Då arbeidet vart avslutta, vart kommisjonsmedlemene samde om at vurderingane hadde gjort og det materialet kommisjonen sat på, ikkje skulle gjerast offentleg før kommisjonen kunne samla seg bak ein rapport. Ein lekkasje i den britiske avisa Morning Post 7. november 1925 torpederte dette opplegget. Avisa kunne melda at delar av det austlege grevskapet Donegal skulle førast over til Nord-Irland, medan delar av det sørlege grevskapet Armagh skulle førast over til Fristaten. Representanten McNeill trekte seg då frå kommisjonen og skulda kommisjonsleiaren Feedham for å ha late seg påverka av politiske ynskje. 3. desember 1925 vart dei tre styresmaktene samde om at grensa skulle vera uendra slik dei var etter Government of Ireland Act, dvs. fylgja dei gamle grevskapsgrensene slik at Nord-Irland femna om dei seks grevskapa Antrim, (London)Derry, Fermanagh, Tyrone, Armagh og Down. Rapporten frå kommisjonen vart ikkje publisert før i 1969.
Schengenavtalen
Schengenavtalen vart inngått av Vest-Tyskland, Frankrike, Nederland, Belgia og Luxembourg i juni 1985 på skipet «Princesse Marie-Astrid» på Moselelva nær landsbyen Schengen i Luxembourg, ved den franske og tyske grensa.
Kari Stai
Kari Stai er ein norsk illustratør, biletkunstnar, grafisk designar og barnebokforfattar.
Bakgrunn og arbeid
Kari Stai kjem frå Inderøy kommune i Nord-Trøndelag. Ho har studert ved Høgskolen i Telemark (1996-1999), Oslo Tegne- og Maleskole (1993-1996) og Kunsthøgskolen i Oslo (2000-2005) der ho tok hovudfag i visuell kommunikasjon. Ho har sidan særleg arbeidd med illustrasjon i tidsskrift og bøker. I 2008 debuterte ho som forfattar med biletboka Jakob og Neikob, «ei humoristisk og surrealistisk forteljing om vennskap, uvennskap og utlandet». I 2010 kom Blodrik og Blodfabrikken. Båe bøkene er skrivne på nynorsk og gjevne ut på Det Norske Samlaget. Illustrasjonane er prega av klåre linjer, jamne flater i få, avstemte fargar, stiliserte figurar, geometriske former og eit grafisk uttrykk.
Ho er medlem av NBK, Tegnerforbundet og Grafill, og er kjøpt inn av Nasjonalbiblioteket, Nils Aas Kunstverksted og Inderøy Kunstforening.
Stai er gift med illustratøren og gallerileiaren Henning Lystad. Dei er busette på Straumen i Inderøy. Kari Stai var med i illustratørfellesskapet Patron i Oslo frå 2005 til 2009.
Schengenavtalen
Noreg i Schengen
Stortinget vedtok 9. juni 1997 at Noreg skulle slutta seg til Schengenavtalen, med røystene til Arbeidarpartiet, Framstegspartiet, Høgre, Kristeleg Folkeparti og Venstre. Stortingspartia som var mot norsk tilslutning til avtalen var Senterpartiet, Sosialistisk Venstreparti og Raud Valallianse.
Noreg vart saman med dei andre nordiske landa del av Schengen-området 25. mars 2001.
Medlemsland
1 Då traktaten vart verksam i 1995, var Vest-Tyskland og Aust-Tyskland på ny sameint. Difor var berre Vest-Tyskland med i 1985 då traktaten vart inngått.
2 Traktaten vart verksam til lands og til havs i desse ni landa på denne datoen. Ved flyplassane opphøyrde passkontrollen 30. mars 2008.
3 Traktaten vart verksam i kraft til lands i Sveits på denne datoen. Ved flyplassane opphøyrde passkontrollen 29. mars 2009.
Gibbsitt
Gibbsitt eller hydrargillitt er eit kvitt til grått, monoklint mineral som består av aluminiumhydroksid Al(OH)3. Det er ein viktig bestanddel av bauxitt, saman med böhmitt og diaspor. Finst òg som små krystall på druser i syenittpegmatittgangar ved Langesundsfjorden.
Etter mineralsamlaren George Gibbs (1776–1833).
Rune Olijnyk
Rune Olijnyk er ein norsk tidlegare skihoppar frå i Lørenskog. Han vann sølvmedaljen i storbakken under verdsmeisterskapen på ski 1991 i Val di Fiemme. Frå NM-tevlingar fekk han med seg tre bronsemedaljar. Han tevla for Lørenskog Idrettslag.
Karriere
Olijnyk markerte seg på nasjonalt nivå i 1989-sesongen. Han fekk sin debut i verdscupen i desember 1989 i Thunder Bay. Beste plasseringa for den sesongen kom under den tysk-austerrikske hoppveka i Bischofshofen, ein sjuandeplass. Same sesongen kom han på tredjeplass under noregsmeisterskapen i normalbakken. Han vann då den fyrste av tre bronsemedaljar som kom på rad i sesongane 1990-92, alle i normalbakken. Klart nærast NM-tittelen var han i 1992 i Molde. Han var då 1,4 poeng bak meisteren Espen Bredesen og 0,2 poeng bak toaren, Lasse Ottesen.
I 1991 overraska Olijnyk stort under ski-VM i Val di Fiemme. Han erobra då sølvmedaljen i storbakken, 1,2 poeng bak ein annan overraskingsmann, Franci Petek frå Jugoslavia (Slovenia). I normalbakken vart han nummer 20. Dessutan var han med på det norske laget som i lagtevlinga kom på fjerdeplass. I verdscupen elles kom han i mars 1991 på fjerdeplass i Holmenkollen. Gjennom 1992-sesongen presterte han på eit lågare nivå. Han kom likevel med til vinter-OL i Albertville, der han var med i ein svak norsk hopptropp som oppnådde ein sjuandeplass i lagtevlinga som best, med Olijnyk på laget.
Olijnyk var med på Akershus sine lag som vann NM-sølv i 1991 og gull i 1992. Han la opp etter 1993-sesongen.
Rosvik
Rosvik er ein svensk tettstad i Piteå kommun i Norrbottens län i landskapet Norrbotten. I 2005 hadde tettstaden 1 766 innbyggjarar.
Mitchell Duke
Mitchell Duke er ein australsk fotballspelar.
Fylkesveg 175 i Finnmark
Fylkesveg 175 i Finnmark går mellom Vedbotn og Repvåg i Nordkapp kommune. Vegen er 3,1 km lang.
Fylkesveg 181 i Finnmark
Fylkesveg 181 i Finnmark går mellom Brennelv og Hamnbukt i Porsanger kommune. Vegen er 5,5 km lang.
Fana Sparebank
Fana Sparebank er ein sjølvstendig sparebank som blei etablert i 1878. Banken har ein forvaltningskapital på 19,4 milliardar kroner og er den 16. største sparebanken i landet målt etter gjennomsnittleg forvaltningskapital (2020). I konsernet er det ca 150 tilsette.
Fana Sparebank har dotterselskapet Fana Sparebank Eiendom AS og Fana Sparebank Boligkreditt AS. Bankens hovudkontor er på Nesttun, den har også avdelingar i Åsane, Markeveien, Lagunen og på Straume (Fjell kommune).
Banken starta som ein liten lokal bygdebank i ei leigd stove på Fanahammeren. I 2008 låg hovudkontora til banken på Nesttun, han hadde òg filialar og kontor i Åsane, Torget, Markeveien, Minde, Midtun, Lagunen og Sandsli.
Administrerande direktør for Fana Sparebank er Lisbet K. Nærø, styreleiar Nils Magne Fjereide.
Dotterselskap og tilknytte selskap Fana Sparebank Eiendom AS er eit heileigd selskap av Fana Sparebank. Selskapet er ein veletablert aktør på den lokale eigedomsmarknaden i stor Bergen. Fana Sparebank Boligkreditt AS er eit heileigd dotterselskap av Fana Sparebank med konsesjon til å drive kredittføretaksverksemd. Frende Forsikring består av søsterselskapa Frende Livsforsikring og Frende Skadeforsikring. Selskapet blei starta i 2007 og har hovudkontor i Bergen. Fana Sparebank er ein av fjorten eigarbankar i holdingselskapet. Verdipapirføretaket Norne Security blei etablert i 2008 med hovudkontor i Bergen. Selskapet har tre forretningsområder; netthandel, aksjemekling og corporate finance. Selskapet er eigd av tretten andre frittståande sparebankar og Fondfinans. Brage Finans er eit finansieringsselskap med hovudkontor i Bergen som blei stifta i 2010. Banken er representert på eigarsida i selskapa saman med ei rekkje andre sparebankar i Noreg. Eiendomskreditt AS blei etablert i 1997 og er eit frittståande kredittføretak eigd av åttifem sparebankar frå heile landet. I tillegg er også Fana Sparebank medeigar i kredittforeininga for sparebankar.
Kjell Knarvik
Kjell Arnt Knarvik var ein norsk skihoppar frå Mysen i Østfold. Han kom med i den norske hopptroppen til ski-VM 1954 i Falun. Der overraska han med å verte beste norske hoppar med sin fjerdeplass. Knarvik var medlem av Mysen Idrettsforening.
Norfolkbreen
Norfolkbreen er ein isbre, som er 22 km lang og som flyt vestover frå Wisconsin Range og ut i Reedybreen mellom Mounts Soyat og Bolton. Han vart kartlagt av US Geological Survey (USGS) frå landmålingar og flyfoto tekne av U.S. Navy i 1960-64. Han vart namngjeven av Advisory Committee on Antarctic Names (US-ACAN) etter Norfolk i Virginia, staden der Detachment Three av Meteorological Support Unit i U.S. Naval Support Force i Antarktis kom frå.
Rot i Dalarna
Rot er ein svensk tettstad i Älvdalens kommun i Dalarnas län i landskapet Dalarna. I 2005 hadde tettstaden 684 innbyggjarar.
Infante Manuel av Ourém
Grev Infante Manuel av Ourém eller Manuel José Francisco António Caetano Estêvão Bartolomeu var ein portugisisk infante (prins), og son av Peter II, konge av Portugal, og kona hans Marie-Sophie av Neuburg. Han var bror til kong Johan V av Portugal.
Manuel levde eit eventyrleg liv. 18 år gammal sneik han seg ombord eit engelsk skip på veg til Nederland. Broren, kong Johan V, gav ordre om at han skulle vende heim att, men han høyrde ikkje på han og reiste til Paris og sidan til Tyskland.
1. august 1716 tilbaud han tenestene sine til prins Eugene av Savoie, i kampen mot tyrkarane i Ungarn. Der kjempa han fire dagar seinare i slaget ved Petrovaradin der han vart lett skadd, men utmerkte seg. Han deltok òg i jakta på dei flyktande tyrkarane og kringsetjinga og erobringa av Timişoara.
I 1717 var han offisielt i den austerrikske armeen og kjempa under prins Eugene i erobringa av Beograd.
Pomelo
Pomelo (Citrus maxima) er ein art i sitrusslekta som stammar frå Søraust-Asia. Frukta er ei stor, pæreforma sitrusfrukt med grøngult skal og gult, raudt eller grønt fruktkjøt. Ei frukt kan vega opptil 10 kg. Det tjukke skalet, som utgjer over halvparten av vekta til frukta, kan brukast til å laga sukat. Pomelo kan minna om grapefrukt, men fruktkjøtet er søtt og har ikkje same beiske smak. Pomelo er ein av opphavsplantane til appelsin, grapefrukt, tangelo, mandelo og andre sitrushybridar.
Infante Manuel av Ourém
Etter freden i Passarowitz fekk han tittelen Maréchal de camp. Etter krigen reiste han frå hoff til hoff og levde livet, noko som inspirerte fleire forfattarar i samtida hans.
I 1728 var han ein av kandidatane til å gifte seg med den rike Maria Zofia Sieniawska med støtte av Habsburgarane i eit forsøk på å få ei sterk stilling i Polen, før det nye kongevalet. Han vart til og med føreslått som ny konge av Polen i 1733, då den polske arvefølgjekrigen braut ut.
Året etter vendte han attende til Portugal, der han levde resten av livet i Quinta de Belas i Lisboa, og førte eit sosialt aktivt liv omgjeven av forfattarar og kunstnarar.
Frashër
Frashër er ein tidlegare landkommune i regionen Gjirokastër i Albania. Etter ei admininistrasjonsreform i 2014 inngår han som ei kommunaleining i kommunen Përmet.
Ved folketeljinga i 2011 hadde den dåverande landkommunen Frashër 387 innbyggjarar.
Mariakyrkja i Lübeck
Marienkirche (Mariakyrkja) i Lübeck, offisielt St. Marien zu Lübeck, er ei basilika-kyrkje i den nordtyske byen Lübeck bygt i tida 1277-1351. Den lybekske borgar- og bykyrkja har sidan den gongen vore det fremste symbolet på makta og rikdomen til den gamle hansabyen. Kyrkja er innlemma i UNESCO sin verdsarv; Lübecker Altstadt. Ho er plassert på det høgste punktet i gamlebyen i Lübeck.
Frashër
Tidlegare administrativ inndeling
Fram til år 2000 var Frashër ein del av distriktet Përmet. Den dåverande landkommunen omfatta busetnadene:
Mariakyrkja i Lübeck
Mariakyrkja var førebilete for kyrkjer bygt i såkalla mursteinsgotikk, og er eit sentralt verk i kyrkjebygginga i Austersjø-området.
Telttak
Telttak er ei arkitektonisk nemning på tak som har tre eller fleire trekanta takflater, som oftast fire, som dannar ein spiss øvst oppe. Har taket kvadratisk grunnflate, som er det vanlege for denne typen tak i Noreg, vert det ofte kalla pyramidetak i staden for telttak. Telttaka kan vere høge eller særs låge.
Nir David
Nir David (hebraisk נִיר דָּוִד, tyder 'Davidsenga') er ein kibbutz i Beit She'an-dalen nord i Israel. Han vart grunnlagd 10. desember 1936 som Tel Amal, den andre av tårn og palisade-busetjingane, og er i dag ein del av Emeq ha-Ma'ajanot regionale kommune.
Telttak
Den i og for seg misvisande nemninga telttak har sitt opphav i dei gamle telttypane med ein einaste teltstong plassert midt i teltet for å halde duken oppe, men gjeld berre permanente tak på bygningar, ikkje mellombels tak av duk eller presenning, eller tak på telt.
Telttak er som oftast nytta på kyrkjetårn, som i Noreg tradisjonelt vert bygd med tilnærma kvadratisk grunnflate. I somme høve finst telttak på andre bygningar med tilnærma kvadratisk grunnflate, særleg tårnliknande bygningar. Til dømes er det telttak på det breie, massive tårnet som er ein del av bygningen som hyser dei kulturhistoriske samlingane ved Bergen Museum i Bergen. Sentraltårnet på Vikingskipshuset på Bygdøy i Oslo har òg eit telttak, eller altså eit pyramidetak.
Nir David
Historie
Nir David-pionerane oppstod i byen Ramat Gan i 1932. Dei første medlemmane var grunnleggjarane av sionistungdsomsrørsla Hashomer Hatzair i Israel. I 1933 slo gruppa seg saman med kibbutzen «Massad» frå Polen (ingen samanheng med Massad fellesbusetnad i Nedre Galilea, eller «Massad»-gruppa som grunnla den nærliggande kibbutzen Kfar Ruppin). I 1934 sende samfunnet ei gruppe til Beit She'an-dalen for å dyrke land der som Jewish National Fund hadde kjøpt for framtidige busetjingar i regionen. Medlemmane i kibbutzen byrja å drive jordbruk kring Tel Shuk, der kibbutzen seinare vart grunnlagd. Då arabararopprøret byrja natt til 20. april 1936 vart den første kveiteavlingane til kibbutzen sett i brann og plantene og frøplantene vart rivne opp med rota.
I 1940-åra vart kibbutzen kalla Nir David til ære for David Wolfsohn, den andre leiaren i World Zionist Organization.
Kibbutzen har i dag over 650 vaksne medlemmar og barn.
Wollert Konow (1809–1881)
Wollert Konow var ein norsk gardbrukar, forfattar og stortingsmann.
Konow var fødd i Bergen. Han tok graden Dr.philos. i Göttingen i 1835. I 1839 gifta han seg med Maria Louise Oehlenschläger (1818–1910), dottera til diktaren Adam Oehlenschläger. I 1854 kom han inn på Stortinget for Søndre Bergenhus Amt.
Sonen Wollert Konow blei norsk statsminister.
Det kasakhstanske herrelandslaget i handball
Kasakhstan sitt herrelandslag i handball er det mannlege landslaget i handball for Kasakhstan. Det representerer landet i internasjonale handballturneringar, og vert regulert av Qazaqstan gandbol federatsijasy. Landslaget kvalifiserte seg til sin fyrste internasjonale meisterskap i 1993.
Resultat i internasjonale turneringar
''Resultata som er vist under er berre turneringar der Kasakhstan har delteke. Turneringar dei ikkje har tatt del i er ikkje førte opp.''
Ochsbreen
Ochsbreen er ein isbre som flyt til enden av Block Bay mellom Mount Iphigene og Mount Avers i Ford Ranges i Marie Byrd Land. Han vart oppdaga på Byrd-ekspedisjonen i 1929, og kalla opp etter Adolph S. Ochs, forleggar av New York Times, som støtta ekspedisjonen økonomisk.
Vest-Berlin
Vest-Berlin er nemninga på den delen av Berlin som var okkupert av vestmaktane frå 1945 til 1990. Han var omgjeve av den sovjetiske okkupasjonssonen, og vart etterkvart skilt frå Aust-Berlin av Berlinmuren. Vest-Berlin var såleis ei demokratisk øy inne i austblokka, og hadde dimed stor symbolbetydning under den kalde krigen.
Giessenitt
Giessenitt er eit særs sjeldan, gråleg ertsmineral. Det har ein komplisert samansetjing med bly, kopar, vismut, antimon og svovel som hovudbestanddelar.
Det opptrer i malmen frå Bjørkåsen i Ballangen saman med cosalitt og galenitt (blyglans).
Det er kalla opp etter Giessen i Sveits.
Kolset
Kolset er ei lita bygd i Bremanger kommune. Ho ligg langs Fylkesveg 616.
Sjølvplukk
Sjølvplukk er ein forretningsmodell for gardsbruk der kundar haustar eller plukkar produkta dei skal kjøpa sjølv. Ein kan til dømes selja bær, grønsaker eller juletre på sjølvplukk. Sjølvplukk kan vera eit billigare alternativ til å kjøpa varene ferdig plukka. Det kan også vera ein måte å få lokale produkt på, og ein kjekk fritidsaktivitet.
Roteberg
Roteberg er ein svensk tettstad i Ovanåkers kommun i Gävleborgs län i landskapet Hälsingland. I 2005 hadde tettstaden 391 innbyggjarar.
TVC 15
«TVC 15» er ein song skriven og spelt inn av den engelske musikaren David Bowie og gjeven ut i 1976 på albumet hans Station to Station.
Songen var inspirert av ein episode der Iggy Pop, under ein dopinfluert periode heime hos Bowie, hallusinerte og trudde at fjernsynet hadde ete kjærasten hans. Bowie utvikla ei soge om eit holografisk fjernsyn, TVC 15. Etter at kjærasten kraup inn i fjernsynet og forsvann, ønskjer han å krype inn sjølv for å finne ho.
Songen er blitt kalla «upassande munter» og «den særaste hyllesten til The Yardbirds ein kan tenkje seg». Kritikaren Robert Christgau skildra songen som ei «uimotståeleg» blanding av Lou Reed, disco og Huey Smith.
Money for Nothing
«Money for Nothing» er ein song av det britiske rockebandet Dire Straits frå albumet deira Brothers in Arms frå 1985. Teksten er skriven frå synspunktet til ein arbeidarklassemann som ser på musikkvideoar og kommenterer det han ser. Innspelinga var kjend for den kontroversielle teksten, den banebrytande musikkvideoen og gjesteframferda til Sting som syng falsettstemma i introen og på refrenga, «I want my MTV». Videoen var òg den første som vart send på MTV Europe då nettverket starta opp den 1. august 1987.
TVC 15
Han vart vald ut som den andre singelen frå albumet i Storbritannia, der han nådde 33. plassen. Då Bowie ikkje lunne spele på showet Top of the Pops for å marknadsføre singelen, vart det nytta ei bisarr tolking av dansetruppen Ruby Flipper. B-sida «We Are the Dead» var henta frå det tidlegare albumet Diamond Dogs. Songen nådde 64. plassen på Billboard-lista i USA og topp 20 i Sverige.
Money for Nothing
Han var ein av dei mest suksessrike singlane til Dire Straits, og låg på toppen av singellista i USA i tre veker. I heimlandet til Dire Straits, Storbritannia, nådde singelen fjerdeplassen. «Money for Nothing» vann ein Grammy for beste rockesong av duo eller gruppe i 1986.
TVC 15
I Amerika vart «Stay» vald ut som den andre singelen frå albumet.
Money for Nothing
Musikk
I innspelinga prøvde Knopfler å etterlikne gitarstilen til ZZ Top-gitaristen Billy Gibbons. Gibbons sa seinare til magasinet Musician i 1986 at Knopfler hadde spurt Gibbons om korleis han kunne få til denne lyden, og la til: «Han gjorde ikkje ein dårleg jobb, når du tenkjer på at eg ikkje fortalte han noko som helst!» Knopfler brukte ein Gibson Les Paul-gitar (i staden for ein Fender Stratocaster), som han plugga i ein Marshall-forsterkar. Ein annan faktor i forsøket på å gjenskape lyden var ein wah-wah-pedal som var skrudd på, men sett til ein fast posisjon.
«Money for Nothing» har eit særs gjenkjenneleg gitarriff som opnar sjølve songen. Songen er òg kjend for den lengre introduksjonen, som vart korta ned for radio og musikkvideo. Gitarriffet kjem att fleire gonger gjennom songen.
Tekst
Mark Knopfler skildra låta i eit intervju i 1984 med journalisten Bill Flanagan:
Forteljaren i songen referer til ein musikar som "slår på bongotrommene som ein sjimpanse" («banging on the bongos like a chimpanzee») og skildrar ei kvinne slik: «stickin' in the camera, man we could have some fun». Han skildrar ein songar som "den vesle homsen med øyrering og sminke" («that little faggot with the earring and the make-up»), og klagar over artistar som får "pengar for ingenting og damene gratis" («money for nothing and chicks for free»).
Read more: Dire Straits - Money For Nothing Lyrics | MetroLyrics
I 2000 vart Knopfler intervjua av Michael Parkinson og forklarte igjen opphavet til teksten. I følgje Knopfler var han i New York og stoppa i ein elektronikkbutikk. Bak i butikken hadde dei ein vegg med fjernsyn, som alle synte MTV. Knopfler sa det var ein mann som arbeidde der, kledd i baseball-caps, arbeidsstøvlar og ei rutete skjorte, som leverte boksar. Mannen stod ved sidan av han og medan dei stod der og såg på MTV, hugsar Knopfler at mannen sa ting som «what are those, Hawaiian noises?...that ain't workin'», etc. Knopfler bad om ein penn for å skrive ned somme av desse linjene og nytta dei etter kvart i teksten til musikken.
Mötley Crüe-bassisten Nikki Sixx hevda i eit intervju med Blender at songen handla om livsstilen til bandet, og at Knopfler høyrde nokre arbeidarar i ein butikk som kommenterte ein video av Mötley Crüe.
Musikkvideo
Musikkvideoen for songen nyttar tidleg dataanimasjon for å illustrere teksten. Videoen var ein av dei første som nytta dataanimerte menneske og vart rekna som banebrytande då han kom ut.
I'm Only Dancing (The Soul Tour 74)
I'm Only Dancing (The Soul Tour 74) er eit konsertalbum av den engelske musikaren David Bowie. Albumet fekk ei avgrensa utgjeving 29. august 2020 for Record Store Day som ei dobbel LP-plate og ein dobbel-CD. Han vart spelt inn under andre halvdelen av Diamond Dogs-turneen i 1974, som er mest kjend som «Soul-turneen» på grunn av innverknaden dei då nye songane Bowie hadde byrja å spele inn for Young Americans (1975). I'm Only Dancing markerer den første gongen innspelingar frå denne delen av turneen er offisielt gjeven ut.
Money for Nothing
Musikkvideo
Opphavleg var ikkje Mark Knopfler så entusiastisk kring musikkvideokonseptet. MTV var pågåande og regissøren Steve Barron frå Rushes Postproduction i London vart kontakta av Warner Bros. for å overtyde Knopfler om å gå med på å lage ein video. Barron sa:
I'm Only Dancing (The Soul Tour 74)
Bskgrunn
David Bowie marknadsførte det åttande studioalbumet sitt, Diamond Dogs, med Diamond Dogs-turneen. Den første delen varte frå 14. juni til 20. juli 1974. Kulissane for scenen vart dels designa og bygt av Chris Langhart og kosta 250 000 dollar. Flimar som påverka desginet var Fritz Lang sin Metropolis (1927) og Robert Wiene sin The Cabinet of Dr. Caligari (1920). Den andre delen av turneen varte frå 2. september til 1. desember 1974 og har blitt kalla «The Soul Tour», på grunn av påverknaden frå soulmusikken Bowie hadde byrja å spele inn for Young Americans i august. På grunn av dette vart konsertane kraftig endra. Dei omfattande kulissane vart fjerna, dels fordi Bowie var lei designet og fordi han ønskte å utforske den nye stilen han skapte. Besetninga vart òg endra og han tok med seg musikarar han hadde spelt med på Young Americans. Songar frå den første delen av turneen vart droppa, medan somme nye (somme frå Young Americans) vart lagt til. Opptak frå turneen var tidlegare gjevne ut på to konsertalbum, David Live og Cracked Actor (Live Los Angeles '74), som kom ut i høvesvis 1974 og 2017. Men I'm Only Dancing (The Soul Tour 74) markerer første gongen opptak frå «Soul»-delen av turneen er offisielt gjeve ut.
Money for Nothing
Musikkvideo
"Problemet var at Mark Knopfler var sterkt i mot videoar. Alt han ønskte var å spele, og han trudde at videoane ville øydeleggje reinleiken til låtskrivarane og musikarane. Dei sa: «Kan du overtyde han om at dette er det rette å gjere, for me har spelt denne songen for MTV og dei synest han er fantastisk, men dei ville ikkje spele han om det er han som står der med ein gitar. Dei treng eit konsept»."
Barron flaug så til Budapest for å overtyde Knopfler om konseptet deira. Dei møttest etter ein konsert og Knopfler var framleis vanskeleg å få med, men denne gongen var kjærasten hans der:
"Heldigvis sa kjærasten hans: «Han har heilt rett. Det finst ikkje nok interessante videoar på MTV og dette høyres ut som ein glimrande idé». Mark sa ingenting, men han fekk meg heller ikkje ut av Budapest. Me berre fortsette og gjorde det."
Ian Pearson og Gavin Blair laga animasjonen ved hjelp av eit Bosch FGS-4000 CGI-system. og eit Quantel Paintbox-system. Animatørane grunnla sidan dataanimasjonsstudioet Mainframe Entertainment (i dag Rainmaker Entertainment). Videoen omfatta òg scenebiletet av Dire Straits som spelar, med delvis rotoscope-animasjon i lyse neonfargar, slik ein kan sjå på plateomslaget.
I'm Only Dancing (The Soul Tour 74)
Innhald
Alle songar skrivne av av David Bowie, utanom der andre er nemnde.
Money for Nothing
Mottaking
Magasinet Rolling Stone førte opp songen som den 94. beste gitarsongen gjennom tidene, og skreiv korleis Mark Knopfler «bytte ut den opphavlege, tradisjonelle tonen med ein tørr, overprosessesert lyd som han fekk ved å køyre ein Les Paul gjennom ein wah-wah-pedal på eit spor som vart ein av dei første hittane på MTV».
I'm Only Dancing (The Soul Tour 74)
CD-utgåve
Spelt inn i The Michigan Palace i Detroit den 20. oktober 1974.
Money for Nothing
Kontrovers
Teksten har støtt nokre lyttarar, særleg gjennom bruken av ordet «faggot», ei nedsetjande nemning for homsar. I eit intervju seint i 1984 i Rolling Stone snakka Knopfler om kontroversen:
I'm Only Dancing (The Soul Tour 74)
CD-utgåve
Spor merka med * spelt inn i The Municipal Auditorium i Nashville den 30. november 1974.
Gjellebekkmarmor
Gjellebekkmarmor er ein marmor og kalkstein frå Lier i Viken. Han vart nytta til bygningsstein og til tider arbeidde opptil tusen mann i brota mellom Oslo og Drammen. Mellom anna vart steinen nytta til Frederikskirken, òg kjent som Marmorkirken, i København. Det meste av produksjonen gjekk likevel som kalkstein til kalkbrenning og seinare sement.
I'm Only Dancing (The Soul Tour 74)
Medverkande
Per davidbowie.com.
Gjellebekkmarmor
Kong Frederik V av Danmark-Noreg vitja marmorbrotet i 1748 og i høve hendinga vart det reist ein obelisk.
Money for Nothing
Kontrovers
"Eg fekk ein protest frå redaktøren i ei homofil avis i London – han sa faktisk det var under beltestaden. Bortsett frå det faktumet at det finst dumme homofile, i tillegg til andre dumme menneske, syner det at kanskje du ikkje kan la det ha så mange tydingar - du må vere direkte. Faktisk er eg framleis delt over om det var ein god ide å skrive songar som ikkje er i førsteperson, å ta andre karakterar. Songaren i «Money for Nothing» er ein ekte ignorant, hjelm-mentalitet - nokon som ser alt på økonomiske måtar. Eg meiner, denne fyren har ein motvillig respekt for rockestjerner. Han ser det i form av, vel, det der fungerer ikkje og likevel er fyren rik: det er ein god svindel. Han er ikkje hånande."
SSC-8
SSC-8 Novator, òg kalla 9M729 for sjølve missilet, er eit nytt russisk kryssarmissil som truleg bryt INF-avtalen dersom missilet vert utplassert i operative avdelingar i Russland. Det er ein variant av SSC-7 ISKANDER-K (9M728) med auka rekkevidde til over 500 km og opptil 6000 km. Missilet brukar fast brennstoff og navigerer som SSC-7 ISKANDER-K. Første prøveskyting fann stad 2. september 2015. Skuldingane om brot på INF-avtalen kom frå USA i 2017 etter at SSC-8 skulle ha vorte utplassert i Kapustin Jar. Russland vil ikkje tillata USA å inspisere desse missila fordi USA ikkje tillet Russland ein tilsvarande inspeksjon på USA sine ubåtar.
Money for Nothing
Kontrovers
Dire Straits spelte ofte songen på konsertane sine, der det andre verset var med, men ofte endra noko.
I januar 2011 avgjorde Canadian Broadcast Standards Council (CBSC) at ein uredigert versjon av songen ikkje var akseptabel for kanadisk radio, sidan det braut Canadian Association of Broadcasters (CAB) sine retningslinjer for etikk og likeverd. CBSC konkluderte med at «som andre rasistiske ord i engelsk språk, er 'faggot' eit som kan ha vore heilt og marginalt akseptabelt tidlgeare, men som ikkje lenger er det». Etter mange klagar gjekk CBSC attende på forbodet og let det vere opp til kvar radiostasjon om dei skulle spele songen uredigert eller ikkje.
Parodiar
«Weird Al» Yankovic skreiv ein parodi kalla «Money for Nothing/Beverly Hillbillies*» for filmen UHF frå 1989. Som tittelen indikerer vart teksten til songen ei blanding av kjenningsmelodien frå The Beverly Hillbillies («The Ballad of Jed Clampett») med melodien frå «Money For Nothing». Mark Knopfler og Guy Fletcher spelar gitar og klaverinstrument på innspelinga.
Jutlamannen
Segner
Ei segn fortel om då Olav den heilage reid gjennom Lærdal i 1023. Ho fortel at då skoen under eine foten til hesten hans losna, måtte han stiga av for å få festa skoen att. Då var det ein jutul og ei gyger oppe i lia som skratta og log. Olav vart harm og svara: «Statt de der i stokk og stein, og ver ikkje folk til mein». Både jutulen og gygra vart då til stein. «Gygra» ramla ned rundt 1800, men jutulmannen står mot himmelsynet den dag i dag. Segna finst i fleire variantar.
Ei anna segn fortel at Odin laga to svarte merke i fjellet ved Ljøsnaveiti med vognhjula sine då han skulle vitja Jutlamannen.
Bildekunst
Det mest kjende måleriet av Jutlamannen er i Fugleværelset på Slottet i Oslo, og er måla av Johannes Flintoe på 1840-talet. På det offisielle brurebiletet av kronprins Haakon Magnus og kronprinsesse Mette Marit står dei framfor veggmåleriet med Jutlamannen.
Løvebakken
Løvebakken er eit vanleg nytta namn på den oppbygde terrassen framfor hovudinngangen til Stortingsbygningen i Oslo, med oppkjørsler som små bakkar opp frå både Karl Johans gate og Stortingsgata. Løvebakken vert òg nytta som ei meir eller mindre humoristisk nemning på Stortinget som institusjon eller Stortingsbygningen som arena for politisk verksemd.
Namnet Løvebakken har denne terrassen framfor Stortingsbygningen fått etter to statuar av ei liggjande løve på soklar nedst i kvar av oppkjørslene. Dei er formgjevne av bilethoggaren Christopher Borch og hogget i steinsorten nordmarkitt av straffangar som sat fengsla på Akershus festning i Oslo. Løvene var ferdige samstundes med at Stortingsbygningen stod ferdig i 1866.
There's No Other (Like My Baby)
«There's No Other (Like My Baby)» er ein song skriven av Phil Spector og Leroy Bates og først spelt inn i 1961 av jentegruppa The Crystals med Spector som produsent.
Bakgrunn
Barbara Alston song førstevokal, som ho gjorde på dei neste to Crystals-utgjevingane «Uptown» og «He Hit Me (It Felt Like a Kiss)». Singelen var den første som kom ut på Spector sitt eige Philles Records og debuterte på Billboard Hot 100 i november 1961 og nådde 20. plassen i januar 1962. Songen var basert på gospelsongen «There's No Other Like My Jesus».
Pengekrangel
Etter The Crystals spelte inn «There's No Other» med Spector, gav Spector ut songen på det nyoppretta selskapet sitt,Phillies Records, trass i at han opphavleg arbeidde med The Crystals for Liberty Records. The Crystals fekk ikkje betaling av Spector for «There's No Other».
Beach Boys-versjonen
«There's No Other (Like My Baby)» vart spelt inn av den amerikanske gruppa The Beach Boys. Han kom ut i 1965 på albumet deira Beach Boys' Party! Heile gruppa medverkar på vokal, men Brian Wilson song meir enn dei andre. Songen vart òg gjeven ut 8. november 1965 som B-sida på «The Little Girl I Once Knew». Songen nådde 20. plassen på hitlista i USA.
Moldova under vinter-OL 2022
Moldova deltok under Vinter-OL 2022 i Beijing i Kina i perioden 4. til 20. februar 2022.
Den moldovske troppen bestod av fem idrettsutøvarar: ein akar og fire skiskyttarar. Doina Descalui var flaggberar for Moldova under opningsseremonien, medan Alina Stremous var flaggberar under avslutningsseremonien.
Anders Sæterøy
Anders Sæterøy var ein norsk småbrukar, bygningsmann og politikar frå Surnadal. Han representerte Arbeidarpartiet på Stortinget i tida 1954-69.
Sæterøy var son til ein småbrukar og bygningsmann. Frå han var 16 år gammal var han sjølv med i bygningsarbeid. Seinare tok han over farsgarden, samstundes som han heldt fram med å byggje hus. Han engasjerte seg i lokalpolitikken i Surnadal og var medlem i heradsstyret frå 1928 til -40, og ordførar frå 1945 til 1955.
Etter tidlegare å ha stått på varamannsplass, vart Sæterøy hausten 1953 vald til stortingsrepresentant frå Møre og Romsdal. Sidan vart han attvald tre gongar. I alle dei seksten sesjonane han var tingmann, var han medlem i Kyrkje- og undervisningskomiteen.
Sæterøy gav i 1973 ut boka Ungdoms draum og livsens røynsle, og i 1981 I manns minne.
Stortingsrepresentantar 2017-2021
Det er totalt 169 representantar. Det blir valt 150 distriktsmandat i tillegg til eitt utjamningsmandat frå kvart av fylka (i alt 19). Grunnlova seier i paragraf 68, at Stortinget normalt møtest den første «syknedagen» (vyrkedagen) i oktober, altså måndag 2. oktober 2017.
Representantar
Namn på representantar markert med rosa farge er utjamningsmandat.
Gjerdingenitt-Fe
Gjerdingenitt-Fe er eit mineral som er oransjegult til brunt med krystall opptil 1 mm og aggregat opptil 3 mm. Det har den kjemiske samansetjinga K2(H2O)2Fe(Nb,Di)4(Si4O12)2(O,OH)4•4H2O.
Mineralet finst i i miarolittiske druserom i natriumrik granitt (ekeritt). Det vart først skildra i 2002 av Gunnar Raade med fleire frå Gjerdingselva i Lunner i Oppland. Mineralet er kalla opp etter elva.
Pearls: Songs of Goffin and King
Pearls: Songs of Goffin and King er det 11. studioalbumet til den amerikanske musikaren Carole King, gjeve ut i 1980. Det gav ho hennar siste hit til no, «One Fine Day», som nådde 12. plassen på den amerikanske hitlista. Albumet består av innspelingar av songar Carol King og Gerry Goffin skreiv for andre artistar i 1960-åra.
Allmusic skreiv om albumet: «Ikkje ver i tvil, dette er kanskje det viktigaste verket til Carole King sidan Tapestry, og kvifor eit liknande album ikkje følgde Tapestry eller oppfølginga til dette, Music, var ein marknadsføringsstabbe og eit mysterium. Her manglar produksjonen til Lou Adler, sjølv om King og hennar medprodusent Mark Hallman neppe er ineffektive. Pearls: Songs of Goffin and King er settet den mangeårige fansen til artisten ønskte seg då Tapestry gjorde henne til meir enn eit kjent namn. Dette albumet fortener plassen sin rett ved sida av Tapestry.»
Bixente Lizarazu
Bixente Lizarazu er ein fransk tidlegare fotballspelar som vart verdsmeister i 1998 og europameister i 2000 for Frankrike. Som klubbspelar vert han hugsa for sine åtte sesongar i Bordeaux og like mange sesongar i Bayern München. Mellom 1992 og 2004 spelte venstrebacken Lizarazu 97 landskampar for Frankrike.
Klubbspel
Lizarazu debuterte for Girondins Bordeaux hausten 1988. Fram til sommaren 1995 spelte han 246 seriekampar for klubben, som i hans siste sesong nådde finalen i UEFA-cupen, der det vart tap for Bayern München. Etter ein sesongs mellomspel i spanske Athletic Bilbao, vart han sommaren 1997 overført til nettopp Bayern München. I den tyske klubben var ha med å vinne fem seriemeisterskap; 1999-2001, 2003 og 2006, fire cupmeisterskap; 1998, 2000, 2003 og 2006. Han spelte to meisterligafinalar for Bayern München, i 1999 vart det tap 1-2 for Manchester United. I den andre meisterligafinalen møtte Bayern spanske Valencia CF i ein kamp der begge laga hadde skåra eitt mål då fløyta lydde etter 120 minuttars spel. Lizarazu var ein av dei fem spelarane som skåra i straffesparktevlinga, noko som ordna triumf for Bayern München. Lizarazu spelte ein sesong, 2004/05, før han vende tilbake til Bayern og var med på dobbeltsigeren i 2006. Han la då bort fotballskoa.
Landslagsspel
Lizarazu debuterte på landslaget i ein kamp mot Finland i november 1992. Han fekk snøgt fast plass i den franske fyrsteellevaren. I perioden frå 1996 til 2004 deltok han for Frankrike i samtlege tre europameisterskapane og dei to verdsmeisterskapane i fotball. Både VM i fotball 1998 på fransk heimegrunn, og EM i fotball 2000 enda med triumf for Lizarazu og Frankrike. Under VM på heimebane skåra han elles sitt andre og siste landslagmål i kampen mot Saudi-Arabia. Etter Frankrikes tap mot Hellas under EM i fotball 2004, var det slutt på landslaget for Lizarazu.
Rottne
Rottne er ein svensk tettstad i Växjö kommun i Kronobergs län i Småland. I 2010 hadde tettstaden 2 354 innbyggjarar.
Timkat
Timkat (amharisk ጥምቀት, [], 'dåp') er ei høgtid innan den etiopiske ortodokse kyrkja til minne om at Jesus blei døypt av Johannes døyparen i Jordanelva. Ho blir feira den 10. terr i den etiopiske kalenderen, noko som tilsvarer 19. januar i den gregorianske (20. januar i skotår). Vatn speler ei viktig rolle i feiringa.
Under timkat går prestar frå kvar kyrkje i prosesjon med ein modell av Arken. Modellen, som blir kalla tabot, er hylla inn i silkestoff og blir boren på hovudet av ein prest medan andre går rundt med parasollar. Prosesjonen går til eit vatn der taboten blir senka ned. Vatnet blir så signa og dusja over tilskodarane i ei fornying av dåpen. Deretter går eit syngande og dansande tog tilbake til kyrkja med taboten.
Lars Tangen
Lars Joten Tangen er ein norsk tidlegare bloggar
Tangen byrja å skriva blogg i september 2008 og blei kjend som bloggar i 2009, då han var femten år gammal. Han gjorde fleire TV-intervju og hadde sin eigen TV-serie, TvTing. Serien følgde Lars Tangen, Halvor Harsem, Caroline Berg og programleiaren Trine Grung medan dei kjøpte klede og kom med tips om klede, sminke og anna.
I 2008 blei han utsett for eit overgrep som førte til ein rettsprosess i 2011. Tangen opplevde store psykiske problem, og trekte seg tilbake frå det offentlege. Han busette seg etterkvart i Los Angeles i USA. Her blei han gift med Phil Ackerman i 2015. Paret driv ein frisørsalong i Beverly Hills saman.
Reshafim
Reshafim (hebraisk רְשָׁפִים) er ein kibbutz nordaust i Israel. Han ligg 2 km sør for byen Beit She'an i Beit She'an-dalen og høyrer til Emeq ha-Ma'ajanot regionale kommune. Kibbutzen har kring 270 medlemmar, 50 innbyggjarar som ikkje er medlemmar og 100 barn.
Fylkesveg 8058
Fram til 2019 hadde vegen nemninga fylkesveg 182.
Reshafim
Historie
Samfunnet vart grunnlagd av Hashomer Hatzair-medlemmar i 1947 ved Kiryat Haim. I 1948 var landområdet eigd av arabarar i Al-Ashrafiyya sør for Beit She'an. Dei flykta til Jordan då Golanbrigaden nådde fram til området 10.-11. mai under den arabisk-israelske krigen i 1948. Dei første månadane etter grunnlegginga budde medlemmane i Reshafim kibbutz ei stund i ein leir i lag med medlemmar frå Shluhot kibbutz.
Grunnleggjarane var hovudsakleg overlevande etter Holocaust frå Romania og Polen. Dei fekk med seg ei lita gruppe israelskfødde jødar. I 1950-åra kom ei gruppe argentinske jødar og ei anna gruppe hovudsakleg sefardiske jødar til kibbutzen.
The Sun Goes Down av Thin Lizzy
«The Sun Goes Down» er ein song av det irske hardrockbandet Thin Lizzy, og den siste singelen dei gav ut før dei vart oppløyste i 1983. Songen kom ut på albumet deira det året, Thunder and Lightning.
Fjernsynsopptredenar
Den 26. januar 1983 vart songen framført live for første gong under ein konsert i Hitchin, som vart sendt samtidig på TV og radio for BBC-programmet «Sight and Sound in Concert». Dette showet markerte òg debuten til gitaristen John Sykes. . To dagar seinare framførte bandet songen på det britiske TV-musikkshowet The Tube, saman med «Cold Sweat» og «The Boys Are Back in Town».
Singel
Det var ingen offisiell musikkvideo for singelen då plateselskapet hadde bestemt at det var for dyrt. Bandet byrja arbeidet med å redigera videoklipp av liveopptredenar for å akkompagnera songen, men dette vart oppgitt då det vart klart at hitlisteplasseringa av singelen ikkje fortente innsatsen.
Andre versjonar
Det tyske heavy metalbandet Sinne spelte «The Sun Goes Down» i 1998 på albumet deira The Nature of Evil. Seinare spelte dei òg b-sida til singelen, «Baby Please Don't Go», på albumet Mask of Sanity i 2007.
Songen vart spelt inn i 2009 av Jørn Lande (som Jorn) på albumet sitt Spirit Black og av Night Demon i 2022
Fylkesveg 183
Fylkesveg 183 finst i fleire fylke i Noreg:
Sde Eliyahu
Sde Eliyahu (hebraisk שְׂדֵה אֵלִיָּהוּ) er ein religiøs kibbutz nord i Israel. Han ligg 5 km sør for Beit She'an og høyrer til Emeq ha-Ma'ajanot regionale kommune.
Historie
Sde Eliyahu vart grunnlagd den 8. mai 1939 av tyske emigrantar som ei tårn og palisade-busetjing. Han vart kalla opp etter rabbien Eliyahu Guttmacher frå 1800-talet, ein av dei tidlegaste leiarane for religiøs sionisme, og i lag med Ein HaNatziv, Shluhot og Tirat Zvi dannar dei ei gruppe religiøse kibbutzar i området.
Immigrantar frå mange andre land har sidan slått seg ned i Sde Eliyahu. I 2007 budde det kring 800 innbyggjarar fordelt på 150 familiar.
Økonomi
Kibbutzen produserer dadlar, druer, granateple, krydder og jordavlingar, i tillegg til mjølkekyr og fjørfe. Kibbutzen driv organisk jordbruk.
Olentangybreen
Olentangybreen er ein isbre som drenerer delen av Wisconsin Plateau i Horlick Mountains som stikk aust-nordaust for Sisco Mesa, og som flyt sør til går saman med McCarthybreen og den større Reedybreen sørvest for Mount McNaughton. Han vart kartlagt av US Geological Survey (USGS) frå landmålingar og flyfoto tekne av U.S. Navy i 1960-64. Namnet vart foreslått av geolog-gruppe frå Ohio State University som vitja Horlick Mountains, 1964-65. Olentangy River renn gjennom universitetsområdet.
Isane
Isane er ei lita bygd i Bremanger kommune. Ho ligg mellom bygdene Ålfoten og Davik. Ho ligg på fylkesveg 614. Ferjesambandet Isane-Stårheim kryssar Nordfjord.
Without You av Badfinger
«Without You» er ein song skriven av Pete Ham og Tom Evans frå den britiske rockegruppa Badfinger, og først gjeven ut i 1970 på albumet deira No Dice. Songen er sidan blitt spelt inn av over 180 andre artistar, og versjonar gjevne ut av Harry Nilsson (1971) og Mariah Carey (1994) vart internasjonale hittar.